OpenLLM-France/wikimedia huggingface dataset:
# Emgann Roncevaux (824)

Emgann Roncevaux en 824 a c'hoarvezas etre un arme vaskon hag un armead Franked hag a glaske teurel o c'hrabanoù war Navarra.
Gant an trec'h -se e c'hallas ar Vaskoned krouiñ Rouantelezh Pampelona.
# Emgann Sahagún

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Emgann Sahagún zo anv daou emgann anavezet :
* Emgann Sahagún (VIIIvet kantved) etre Aigolando hag an impalaer frank Karl Veur meneget er Codex Calixtinus.
* Emgann Sahagún (1808) etre armeoù Bro-C'hall ha Bro-Saoz, e-kerzh Brezel dieubidigezh Spagn.
# Emgann Saint-Quentin

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Meur a emgann Saint-Quentin zo bet e Saint-Quentin, en Pikardi (Bro-C'hall), a-hed an Istor.
* Emgann Saint-Quentin, e Genver 859, pa drec'has Sunifred war arme Loeiz II Germania
* Emgann Saint-Quentin, pa drec'has ar Spagnoled war ar C'hallaoued en 1557, e-pad Brezelioù Italia.
* Emgann Saint-Quentin, e-pad Brezel 1870-1871
* Emgann Saint-Quentin, pe Emgann Guise, etre an armeoù gall hag alaman e-pad kiladeg ar Marne (1914).
* Emgann Saint-Quentin, prantad kentañ an argadeg Michael gant an Alamaned (1918).

## Pennadoù kar

* Emgann menez Saint-Quentin- argadeg er menez Saint-Quentin e-tal Péronne gant arme Aostralia e miz Eost 1918.

## Pennad kar a bell

* Emgann Sant Quintí e-pad Brezel Dizalc'hiezh Spagn, en 1810 e Cardona, e Katalonia.
# Emgann Rossbach

Emgann Rossbach, pe Roßbach, pe emgann Reichardtswerben, zo un emgann e 1757 e-kerzh ar Brezel Seizh Vloaz ma voe trec'h Frederig Veur, roue Prusia, war arme Bro-C'hall.
C'hoarvezout a reas en Alamagn d'ar 5 a viz Du 1757 e-tal kêriadenn Rossbach, e kumun Braunsbedra (e Sachsen-Anhalt hiriv), etre arme Prusia ar roue Frederig Veur ha hini ar roue gall Loeiz XV a oa skoaz-ouzh-skoaz gant hini an impalaerez santel Maria Theresia. Ne badas nemet 90 munutenn, hag ar roue Frederig a voe trec'h war an arme, gall hag aostrian, a 41 110 a soudarded a oa dirak e 22 000 Prusian.
# Emgann Sahagún (1808)

Emgann Sahagún a c'hoarvezas e 1808 etre armeoù Bro-C'hall ha Bro-Saoz, e-kerzh Brezel dieubidigezh Spagn. Trec'h e voe ur rejimant dragoned saoz war daou rejimant gall.
E dibenn ar bloaz 1808 edo John Moore e penn an arme saoz kaset da walarn Spagn da skoazellañ ar Spagnoled en o stourm ouzh an alouberien c'hall. Un arme c'hall niverus (ar Grande Armée) a oa bet kaset di gant an impalaer gall Napoleon Iañ en sell da gadarnaat krog ar C'hallaoued a oa bet gwallgaset abaoe un toullad mizioù. Pa oa an arme c'hall o paouez kemer Madrid, d'ar 4 a viz Kerzu, e oa diaesaet kalz saviad an arme saoz.
Moore, a oa e benngarter e Mayorga, a soñje e oa poent d'e soudarded tostaat ouzh an aod pa wele penaos e troe an traoù. Gouzout a rae e oa soudarded ar marichal gall Jean-de-Dieu Soult o kampiñ tost d'ar stêr Carrión.
# Emgann Roliça

Emgann Roliça' zo un emgann hag a c'hoarvezas d'ar 17 a viz Eost 1808 e Roliça e Portugal, e-kerzh Brezel Dizalc'hiezh Spagn, etre un arme saoz ha portugalat renet gant ar jeneral Arthur Wellesley, hag an arme c'hall kaset gant ar jeneral Henri François Delaborde.

## Istor

Kentañ emgann ar Saozon er brezel-se e voe.
# Emgann Saint-Quentin (1557)

En Emgann Saint-Quentin d'an 10 a viz Eost 1557 e voe trec'h ar Spagnoled, kaset gant Emanuele Filiberto Savoia, Dug Savoia ha pennletanant roue Spagn, Felipe II, war arme c'hall ar roue gall Herri II, dindan urzhioù ar c'honestabl Anne de Montmorency (1493-1567). Difennet e oa kêr Saint-Quentin gant Gaspard de Coligny ha 500 soudard e-pad seitek devezh.
Drastus e voe niver an dud lazhet e tu ar C'hallaoued, gant 10 000 kollet (3000 lazhet ha 7000 prizoniet) ha betek 14 000 zoken, hervez lod istorourien, diwar un hollad a 26 000. Evit o enebourien ne oa bet kollet nemet etre 400 ha 1000 soudard, diwar un hollad a 67 000, betek 87 000.
Kemeret e voe kêr gant ar Spagnoled, digor dezho an hent da Bariz met ne glaskas ket arme Felipe II, 60 000 soudard enni, mont da gemer kêr-benn ar rouaned c'hall.
* Emanuele Filiberto Savoia, Dug Savoia
* Dug Savoia trec'h war ar C'hallaoued e Saint-Quentin Massimo d'Azeglio (1798-1866)
* An emgann war ar monumant da zug Savoia e Torino, Piemonte.

## Istor

Emgann Saint-Quentin zo un darvoud a-bouez er brezelioù hir a voe etre Bro-C'hall hag an Tiegezh Habsburg, boulc'het dindan Frañsez Iañ ha Karl V, ha kendalc'het gant o warlerc'hidi Herri II ha Felipe II. En 1555, goude aet Karl d'ar gouent hag anvet e vab Felipe da roue, edo Herri o ren abaoe dek vloaz dija. Setu daou roue gatolik, enebet krenn ouzh ar brotestanted, emouez o-daou eus stad fall o yalc'had-brezel. Un digarez mat o doa d'ober ar peoc'h, met brezel a vo: Herri II a selaouas alioù an Tiegezh de Guise, a felle dezho ober brezel. En 1552, e oa savet ar roue gall a-enep divizoù Sened-Iliz Trento, alaoubet gantañ kêrioù an Tri-Eskob, Metz, Toul ha Verdun, douaroù a oa d'an Impalaeriezh santel. Bro-C'hall, goude bout trec'h en 1554 e Renty, a gollas kêr Sienna en 1555, ma voe sinet ehan-brezel Vaucelles e 1556 Bro-C'hall ha Spagn. Met buan e voe drailhet an ehan-brezel : Herri II a laoskas François de Guise da aozañ un droiad-vrezel da Italia : an dug, fouge ennañ dre m'en devoa gallet mirout Metz evit ar roue gall, a c'houlennas kurunenn Rouantelezh Naplez hag a voe galvet gant ar pab Paol IV da zont da reiñ harp dezhañ a-enep ar Spagnoled.
# Didier (ti-embann)

Didier zo un ti-embann gall e Pariz, hag a embann levrioù-skol dreist-holl.
Abaoe 1978 eo stag ouzh Alexandre Hatier, a zo ur rann eus Hachette abaoe 1996. Abaoe miz Genver 2003 eo bet disrannet Didier Jeunesse ha staget war-eeun ouzh Alexandre Hatier hag Hachette Livre.

## Embannadurioù

* E 1865 e oa bet adembannet Le Grand Mystère de Jésus gant Didier.

## Notennoù

* ↑ Le Grand Mystère de Jésus hervez Googlebooks
# Dideg

Ur yezh nijerek-kongoek eus skourr ar yezh krouek eo an dideg (dida) komzet en Aod an Olifant.
Tost a-walc'h eo d'ar beteeg ha d'an nyabweg.

## Gwelet ivez

* Yezhoù nigerek-kongoek
# Dider

Un anv-badez brezhonek eo Dider. Anv ur sant breizhat eo ivez.

## Gerdarzh

Dont a ra eus al latin "Didius".

## Sent
### Ar sant breizhat

Ganet e oa Dider e Roazhon er VIIvet kantved, hag eno e voe beleget. Anvet e voe da eskob gant ar gristenien. Mont a reas da birc'hirinañ da Roma. Distreiñ a reas dre Alamagn. Muntret e voe p'edo o treuziñ ar Vojoù, a-gevret gant pirc'hirined all. Kement-se a c'hoarvezas, a-hervez, d'un 18 a viz Gwengolo, hag en deiz-se e vez goueliet ar sant.

### Sent all

* Dider Langres, eskob Langres, marvet en 407
* Dider Autun, manac'h, marvet en 579
* Dider Vienna, eskob Vienna, marvet en 608
* Dider Auxerre, eskob Auxerre, marvet en 621
* Dider Cahors, eskob Cahors, marvet en 654

## Tud all

* Dider Lombardia (pe Desiderius) (war-dro 710 - war-dro 774), diwezhañ roue Lombarded Italia (757 - 774), trec'het gant Karl Veur.
* E verc'h, Desiderata, dimezet da Garl Veur.

## E yezhoù all

Kavet e vez ivez e yezhoù all dindan meur a stumm all :
* Didier e galleg, meur a sant gall zo bet anvet Didier,
* Desiderio en italianeg,
* Dieder en alamaneg.

## Anv-lec'h

An anv -se eo a gaver en anv-lec'h Plouider, tud ar barrez a vez graet Plouiz-Dider anezho.
# Didier Comès

Didier Comès (eus e wir anv Diter Hermann Comès) a oa bet ganet e Sourbrodt, ur gêriadenn eus reter Belgia d'an 11 a viz Kerzu 1942. Aet eo da Anaon d'ar 7 a viz Meurzh 2003. Alamaneger oa e dad, gallegerez e vamm. Merket eo bet eo oberennoù gant ar c'henstok etre an daou sevenadur. Stourmet en deus evit Wallonia.
Rediet e voe da labourat da 16 vloaz evel treser teknikel en ul labouradeg lien. Enoeiñ a rae en e labour. Em dreiñ a reas war-du ar sonerezh : dont a reas da vezañ un tabouliner jazz anavezet mat. Kregiñ a reas diwezhat a-walc'h gant an tresañ. Embannet e voe oberennoù gantañ evit ar wech kentañ er gelaouenn bemdeziek Le Soir e 1968.
Embannet ez eus bet kalz eus e oberennoù e kelaouennoù. Un toullad albomoù zo bet embannet ivez :

## Oberennoù

* Ergün l'errant :
1- Le Dieu vivant, Rossel (Belgia) ha Dargaud (Frañs), 1974. 2- Le Maître des ténèbres, Casterman, 1981.
* Silence, Casterman, dastumad « Les romans (A SUIVRE) », 1980. "Alfred" ar gwellañ albom ex-æquo e Gouel Angoulême e 1981
* L'Ombre du corbeau, Le Lombard, dastumad « Histoires et Légendes », 1981.
* La Belette, Casterman, dastumad « Les romans (A SUIVRE) », 1983.
* Eva, Casterman, dastumad « Les romans (A SUIVRE) », 1985.
* L'Arbre-Cœur, Casterman, dastumad « Les romans (A SUIVRE) », 1988.
* Iris, Casterman, dastumad « Les romans (A SUIVRE) », 1991.
* La Maison où rêvent les arbres, Casterman, dastumad « Les romans (A SUIVRE) », 1995.
* Les Larmes du tigre, Casterman, 2000.
* Dix de Der, Casterman, 2006.
Tri albom zo bet troet e brezhoneg :
* Mudig (Silence), lakaet e brezhoneg hag embannet gant Keit Vimp Beo e 1984.
* Ar gaerell (La Belette), lakaet e brezhoneg hag embannet gant Keit Vimp Beo e 1984.
* Skeud ar vran (L'ombre du corbeau), lakaet e brezhoneg hag embannet gant Keit Vimp Beo e 1984.
# Didier Drogba

Didier Drogba zo ur c’hoarier mell-droad a-vicher.

## Istor

D’an 11 Meurzh 1978 en Abidjan (Aod an Olifant) eo bet ganet.
5 bloaz e oa pa zegouezhas e Frañs.
E 1998 ez eas da c’hoarier a-vicher gant ar Mañs (L2).
E 2002 e c’hoarias gant skipailh broadel Aod an Olifant evit ar wezh kentañ.
E 2003 e sinas gant skipailh Masilia hag e 2004 ez eas ganto betek gourfenn kib an UEFA. Evit 33 milion a euroioù ez eas da Chelsea.

## Kluboù

* 1991 - 1993 : Gwened Olimpek Klub
* 1993 - 1997 : SC Levallois-Perret
* 1997 - Genver 2002 : Le Mans UC 64 krogad, 12 pal
* Genver 2002 - 2003 : War-raok Gwengamp 45 krogad, 20 pal
* 2003 - 2004 : Olympique Marseille 51 c’hrogad, 29 fal
* 2004 - 2005 : Chelsea 60 krogad, 23 fal

## Titloù

* Kampion bro-Saoz 2005 gant Chelsea
* League Cup 2005 gant Chelsea
* Community Shield 2005 gant Chelsea

## Liammoù diavaez

* lec’hienn ofisiel Drogba
* lec’hienn non ofisiel Drogba
* Fichenn war lec’hienn ofisiel Chelsea
# Didaneg

Ur yezh semitek eo an didaneg ('לשן דידן lišān didān pe לשנן lišānān) komzet gant tro-dro da 3.050-4.300 den. Genidik eo ar yezh eus Azerbaidjan Iran met hiziv e vez kavet an darn vrasañ eus an dud barrek warni en Israel hag ivez e Azerbaidjan ha Jorjia.
Daou vloc'had rannyezhel pennañ ez eus:
* Rannyezhoù an norzh e Urmia ha Salmas e Azerbaidjan ar c'hornôg ha Van e Turkia
* Rannyezhoù ar su e Mahabad
Skrivet e vez gant al lizherenneg hebraek evel an darn vrasañ eus ar yezhoù yuzevek.

## Gwelet ivez

* Yezhoù aramaek ar reter
* Yezhoù yuzevek

## Liammoù diavaez

* Ethnologue
Yezhoù yuzev (kemmañ) :
| Afro-Aziatek |||
| Hebraeg | (marevezh): Bibl | Mishnaeg | Krennamzer | Modern |
| (rannyezhoù): Ashkenazed | Sefaraded | Yemeniteg | Sananeg | Tiberieg | Mizraheg | |
| Yuzev-aramaeg (Aramaeg) : Barzaneg | Houlaolaeg | Denieg | Didaneg | Nochaneg || |
| Yuzev-arabeg (Arabeg) : Arabeg yuzev-irakek | Arabeg yuzev-marokek | Arabeg yuzev-yemenek | Yuzevarabeg Libia | Yuzevarabeg Tunizia || |
| Re all : Kouchiteg : | Kayleg | Kwareg | Kailigneg | Re all : Kouchiteg : | Kayleg | Kwareg | Kailigneg | Berbereg : Yuzev-berbereg | Berbereg : Yuzev-berbereg |
| Indezeuropeg |||
| Yidicheg (Alamaneg) : Nat'l Yiddish Book Ctr. | YIVO | C'hoariva Yiddish | Yeshivish | Yinglish | Klezmer-loshn || |
| Yuzev-romaneg : Yuzev-katalaneg | Italkieg | Ladinoeg | La‘az | Yuzev-okitaneg | Zarfateg | Yuzev-portugaleg | Yuzev-aragoneg | Tetuani || |
| Yuzev-Perseg (Aryaneg) : | Bouc'horeg | Djouhourieg | Dzhidieg | Yuzev-Hamedaneg | Yuzev-Golpayganeg | Yuzev-Chirazeg |
| Yuzev -Esfahaneg | Yuzev -Kermaneg | Yuzev -Kashaneg | Yuzev -Borujerdeg | |
| Yuzev -Khunsareg | Yuzev -Kurdeg | Yuzev -Yazdeg | Yuzev -Nehevandeg | |
| Re all: Yevaneg (Gresianeg) | Knaneg (Yezhoù slavek) | Yuzev-marateg (Indezaryaneg) || |
| Altaeg | Dravideg | Kartvelianeg |
| Krimtchakeg | Karaimeg | Yuzev-malayalameg | Grouzineg |
# Didelphis

Didelphis :
| Didelphis virginiana ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Usurzhad : | Marsupialia |
| Urzhad : | Didelphimorphia |
| Kerentiad : | Didelphidae |
| Genad : | Didelphis |
| D'ar vevoniezh e tenn ar pennad-mañ. ||
Didelphis zo ur genad e rummatadur ar bronneged, ennañ oposomed.

## Spesadoù

* oposom skouarn wenn, Didelphis albiventris
* oposom skouarnek, Didelphis aurita
* oposom skouarn wenn Gwiana, Didelphis imperfecta
* oposom boutin, Didelphis marsupialis
* oposom skouarn wenn an Andoù, Didelphis pernigra
* oposom Virjinia, Didelphis virginiana
# Dider Lombardia

Dider Lombardia (pe Desiderius) (war-dro 710 - war-dro 774), diwezhañ roue Lombarded Italia (757 - 774).

## E verc'hed

Dimeziñ a reas e verc'hed
* Gerberga Lombardia da Karloman Iañ, roue ar Franked
* Liutberga, da d-Tassilon III, dug Bavaria
* Desiderata da g-Karl Veur, a gasas e wreg kuit a-benn bloaz.
Pa varvas Karloman e skampas e intañvez kuit gant he mab, gant aon rak he breureg Karl, betek rouantelezh Dider. Pa voe kaset kuit Desiderata gant he fried ez eas Dider gant un arme da gaout ar pab da c'houlenn digantañ lavarout e begement da Garl abalamour d'e zoareoù digristen. E-keit-se e tegouezhas armeoù Karl e Lombardia, ha trec'het e voe Dider gant roue ar Franked.

## Levrlennadur

* Gianluigi Barni, La conquête de l'Italie par les Lombards VIe siècle les événements. Le Mémorial des Siècles Editions Albin Michel Paris (1975) (ISBN 2226000712).
* Paol an Diagon, Histoire des Lombards vers 784/799
* Pierre Riché, Les Carolingiens, une famille qui fit l'Europe, 1983
# Didier Deschamps

Didier Claude Deschamps, bet ganet d'ar 15 a viz Here 1968 e Baiona (Pireneoù-Atlantel, Bro-C'hall), a zo bet ur melldroader etrebroadel gall a-raok mont da c'hourdoner war-lerc'h e amzer c'hoarier.
Kreizer difenner e bost dezhañ war an dachenn, c'hoariet en deus e kleuboù meur en Europa : Football Klub Naoned, Olympique de Marseille, Jirondined Bourdel, Juventus Football Club (Torino, Italia), Chelsea F.C. (Londrez, Bro-Saoz) ha Valencia Club de Fútbol (Spagn) m'en deus gounezet titloù ha trofeoù sof-kont enne.
Gourdonet en deus en un nebeud kleuboù ivez - AS Monaco FC, Juventus Football Club, Olympique de Marseille - kent bezañ anvet da zibaber skipailh Bro-C'hall d'an 8 a viz Gouere 2012, oc'h erlec'hiañ Laurent Blanc.

## Kib vell-droad ar bed (evel c'hoarier)

Kemeret en deus perzh en un dalc'h hepken :
* Kib vell-droad ar bed 1998 bet aozet e Bro-C'hall : aet ar maout gantañ, hag eñ kabiten skipailh Bro-C'hall.

## Kib vell-droad ar bed (evel dibaber)

Kaset en deus skipailh Bro-chall betek kardgourfennoù Kib vell-droad ar bed 2014 aozet e Brazil, bet skubet er-maez 0-1 gant skipailh Alamagn (ur wech ouzhpenn evel e 1982 ha 1986...).
# Diddenuewen

Diddenuewen :
| An ti-kêr. ||
| Anv alamanek | Diedenhofen |
| Anv gallek (ofisiel) | Thionville |
| Melestradurezh ||
| Stad | Frañs |
| Rannvro | Alsace-Champagne-Ardenne-Lorraine |
| Departamant | Moselle |
| Arondisamant | Thionville (pennlec'h) |
| Kanton | Thionville (pennlec'h) Yutz |
| Kod kumun | 57672 |
| Kod post | 57100 |
| Maer Amzer gefridi | Anne Grommerch 2014-2020 |
| Etrekumuniezh | Communauté d'agglomération Portes de France-Thionville |
| Lec'hienn web | http://www.thionville.fr |
| Poblañsouriezh ||
| Poblañs | 41 383 ann. (2020) |
| Stankter | 830 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 147 m — brasañ 423 m |
| Gorread | 49,86 km² |
| kemmañ |
Diddenuewen (e frankeg), pe Diedenhofen (en alamaneg), pe Thionville e galleg, zo ur gumun en departamant Moselle hag er rannvro Grand Est, e reter Bro-C'hall. Pennlec'h arondisamant Thionville eo.
Er bloaz 2020 e oa 41 383 a annezidi hag a reer Thionvillois anezho e galleg.

## Monumantoù ha traoù heverk

* Kastell konted Luksembourg
* Kastell Volkrange
* Ar befrez
* Ar befrez.
* Iliz Saint-Maximin.
* Ar c'hastell.
* Ar sinagogenn
* An iliz protestant
* Iliz Sant-Jozef, Beauregard
* Iliz Saint Maximin
* Iliz Sant-Yann-Vadezour, Volkrange

## Tud dibar

* Hildegard Vintzgau (~757 - 783), pried Karl Veur, marvet e Thionville.

## Kêrioù gevellet

* Varallo Pombia (Italia)
* Gao (Mali)

## Istor

* 1639 : Seziz gant an arme c'hall , ha c'hwitet ganti
* 1643 : Seziz gant an arme c'hall, kaset gant priñs Condé, ha kemeret kêr Thionville
* 1659 : feur-emglev ar Pireneoù : Spagn a ro Thionville da Vro-C'hall.
* 1792 : Seziz Thionville (1792)

## Liammoù diavaez

* Lec'hienn ar gumun
a vo kavet e Wikimedia Commons.

## Notennoù

* ↑ Roadennoù ofisiel e lec'hienn an EBSSA
# Fauguernon

Kumunioù Bro-C'hall :
| Anv | Fauguernon |
| Skoed | |
| Lec'hiadur Fauguernon en Arondisamant Lisieux | |
| Riez | Bro-C'hall |
| Rannvro | Normandi |
| Departamant | Calvados |
| Bro hengounel | Auge |
| Arondisamant | Arondisamant Lisieux |
| Etrekumuniezh | Communauté de communes Moyaux Porte du Pays d'Auge |
| Kanton | Lisieux-1 |
| Kod INSEE | 14260 |
| Kod post | 14100 |
| Maer | Serge Tougard |
| Amzer-gefridi | 2008-2014 |
| Gorread | 7,41 km² |
| Led | 49° 11' 33" Norzh |
| Hed | 00° 16' 18" Reter |
| Uhelder kreiz | .. m |
| Uhelder bihanañ | 68 m |
| Uhelder brasañ | 167 m |
| Poblañs hep kontoù doubl | 255 (2009) |
| Stankter | 37 a./km² |
| Lec'hienn ar gumun | |
Fauguernon a zo ur gêriadenn hag ur gumun eus departamant Calvados e Bro-C'hall.

## Istor

* Gant ur seziz tri miz e teuas Jafrez V a-benn da gemer ar c'hastell e 1147. Adsavet e voe ha gwallaozet e-pad Brezel Kant Vloaz adarre. Distrujet e voe e 1590 war urzh Dug Montpensier.

### XX$^{vet}$ kantved
## Monumantoù ha traoù heverk

* Dismantroù ar c'hastell bet savet en IX$^{vet}$ kantved.
* Iliz katolik Saint Regnobert, XII$^{vet}$-XVI$^{vet}$ kantved

## Emdroadur ar boblañs 1962-2009

Niver a annezidi

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2008 | → bremañ | Serge Tougard | digostezenn | Penn-teñzorer |
| Genver 1987 | Meurzh 2008 | Claude Leboulenger | digostezenn | Labourer-douar |
| N'eo ket anavezet c'hoazh an holl fedoù. |||||

## Notennoù ha dave

* ↑ Clochers de France
* ↑ EBSSA
# Fauna

Fauna a oa gwreg Faunus, ha mamm an doue Latinus, unan eus roueed vojennel Latium, e mojennoù Roma an Henamzer. A-wechoù e lârer e oa c'hoar da Faunus, hag e oa Fatua hec'h anv. Diwall a rae ar gwragez da vezañ gaonac’h.

## Doueezed all

Dindan an anv Fauna e lavarer a-wechoù emañ:
* Bona Dea, un doueez anvet Marica ivez, un nimfenn neuze, kontet a-wechoù da vezañ mamm Faunus, hag a-wechoù all gwreg Faunus (ha neuze mamm Latinus), pe c'hoar pe merc'h Faunus, met atav diwallerez ar merc'hed, ar werc'hded, ar strujusted,
* Ops, un doueez a orin sabin, doueez an douar hag ar strujusted,
* Terra (doueez), doueez an douar.
# Faun

Faun zo ul laz kanerien ha sonerien alaman eus Gräfelfing e-kichen München hag a son tonioù en un doare krennamzerel, anvet pagan-folk gante.
# Faule

Faule zo ur gumun eus Italia, e proviñs Cuneo, e rannvro Piemonte.
# Faumont

Kumunioù Bro-C'hall :
| Anv | Faumont |
| Skoed | |
| Lec'hiadur Faumont en Arondisamant Douai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Douai |
| Etrekumuniezh | Communauté d'agglomération du Douaisis |
| Kanton | Orchies |
| Kod INSEE | 59222 |
| Kod-post | 59310 |
| Maer | Michel Facompre |
| Amzer-gefridi | 2008-2014 |
| Gorread | 9,58 km² |
| Led | 50° 27' 41" Norzh |
| Hed | 03° 08' 20" Reter |
| Uhelder kreiz | 38 m |
| Uhelder bihanañ | 27 m |
| Uhelder brasañ | 46 m |
| Poblañs hep kontoù doubl | 2 097 (2007) |
| Stankter | 218 a./km² |
| Lec'hienn ar gumun | Faumont |
Faumont a zo ur gumun eus departamant Norzh e Bro-C'hall.

## Dave ha notennoù

* ↑ Cassini hag EBSSA
# Faunus

Faunus, pe Faunus Lupercus, a oa doue kornek ar maezioù e mojennoù Roma an Henamzer, heñvelekaet ouzh Pan tud Hellaz (gant kemmadur p/f), hag unan eus ar re goshañ, an di indigetes.
Mab e oa da Picus, mab-bihan da Saturnus, ha tad da Latinus, roue al Latined, a oa mab d'e wreg Fauna), pa zegouezhas Eneas en Italia. Hervez skridoù zo avat e oa mab da Saturnus ha Kirke.
Doue ar maezioù e oa Faunus, pa oa Silvanus doue ar c'hoadoù. Diwaller ar chatal e oa Faunus dreist-holl, ha reiñ a rae dezho frouezhusted, neuze e veze graet « Inuus » anezhañ, o diwall a rae diouzh ar di, ha se zo kaoz e veze graet « Lupercus » anezhañ (eus Lupus: « bleiz ») neuze.
Gouest e oa da gas gwallhunvreoù d'an dud, hag Incubis (« gwallhunvre » a veze graet anezhañ ivez).

## Diouganer

Un diouganer e oa ivez, hag en noz e kleved anezhañ oc'h embann orakloù. Se zo kaoz e veze graet Fatuus (an Diouganer) anezhañ ivez. E ziouganoù a deue en hunvre hag ar mouezhioù kevrinus a gleved er c'hoadoù pe bodoù nevet: ur c'hoad nevet a oa nepell diouzh Tibure hag unan all war ar menez Aventin.

## Lupercales

En enor dezhañ e veze lidet al Lupercales, d'ar 15 a viz C'hwevrer. En deiz-se e veze daouzek luperques, beleien Faunus, oc'h aberzhiñ ur bouc'h d'o doue e mougev Lupercal (e harz ar Menez Palatin) ma oa bet maget Romulus ha Remus gant ar vleizez. Neuze, gwisket gant kroc'hen ur bouc'h en-dro d'o dargreiz, ez aent da redek dre gêr Roma. Gant lêrennoù eus ur bouc'hken e skourjezent ar maouezed a-benn o frouezhusaat.

## Eus Faunus d'ar faoned

Ar faoned eo mibien Faunus, a zo bet heñvelekaet ouzh satired Hellaz.

## Eus Faubus da Valentin

En 496 e voe berzet al lid pagan-se gant ar pab Gelasius Iañ. E-lec'h se e tibabas Valentin Terni evel sant paeron an amourouzien ha danvez priedoù hag ec'h embannas e vefe enoret ganto d'ar 14 a viz C'hwevrer, a oa deiz gouel ar sant dija.
* Faunus ha nimfenn Pál Szinyei Merse, 1867
# Fauquembergues

Kumunioù Frañs :
| Anv ofisiel e galleg | Fauquembergues |
| Anv izelvroek | Valkenberg |
| Skoed | |
| Riez | Frañs |
| Rannvro | Hauts-de-France |
| Departamant | Pas-de-Calais |
| Bro hengounel | |
| Arondisamant | Saint-Omer |
| Etrekumuniezh | Communauté de communes du Canton de Fauquembergues |
| Kanton | Pennlec'h Kanton Fauquembergues |
| Kod INSEE | 62325 |
| Kod post | 62560 |
| Maer | Alain Méquignon (Strollad Sokialour Gall) |
| Amzer-gefridi | 2008-2014 |
| Gorread | 7,13 km² |
| Led | 50° 36' 06" Norzh |
| Hed | 02° 05' 57" Reter |
| Uhelder kreiz | 78 m |
| Uhelder bihanañ | 72 m |
| Uhelder brasañ | 186 m |
| Poblañs hep kontoù doubl | 962 (2007) |
| Stankter | 134 a./km² |
| Lec'hienn ar gumun | |
Fauquembergues e galleg, Valkenberg en izelvroeg, a zo ur gumun eus departamant Pas-de-Calais (Bro-C'hall).

## Monumantoù ha traoù heverk

* Iliz katolik Saint Léger

## Notennoù ha daveoù

* ↑ Cassini hag EBSSA